Vrou met R1 miljoen se dwelms betrapArgieffoto Brig. Vishnu Naidoo, woordvoerder van die polisie, het gesê die 26-jarige vrou het uit Dubai op die lughawe geland. Sy het glo Maandag uit Suid-Afrika na Thailand gevlieg en binne drie dae weer teruggekeer. “Lede van die lughawe se K9-eenheid het tydens ŉ roetine-ondersoek die dwelms in ŉ versteekte kompartement in haar bagasie gevind,” het Naidoo gesê. “Sy is reeds die derde persoon wat in die afgelope paar dae op die lughawe met dwelms in hul besit betrap is.” ŉ Vrou is Sondag met 32,5 kg metamfetamien in haar bagasie betrap. ŉ Dag later is nog ŉ man in hegtenis geneem toe khat ter waarde van R51 000 in sy besit gevind is.